ડીસાના પાલડી જીવરાજપુરા ગામે પતિ અને 6 વર્ષના પુત્ર સાથે રહેતી દલિત પરિણીતાના પતિના મોબાઈલ ફોન ઉપર દોઢ માસ અગાઉ ગોગાપુરા મૂડેઠા ગામના અમરસિંહ ઉમાજી ઠાકોરનો રોંગ નંબર આવ્યો હતો. આ મુદ્દે પરિણીતાના પતિ કહેવા જતા આ શખ્સે તેમને બિભત્સ શબ્દો ઉચ્ચાર્યા હતા. દોઢ માસ અગાઉ રાત્રિના સમયે તેણીના ઘરે આવી 6 વર્ષના પુત્રને મારી નાંખવાની ધમકી આપી બળાત્કાર ગુજાર્યો હતો. જે બાદ પણ સબંધ રાખવા બ્લેકમેઇલ કરતો હોઈ પરિણીતાએ આ વાત તેના પતિને કરી હતી. આથી તેના પતિએ ફોન ઉપર વાત કરતાં અમરસિંહે તેને જાતિ અપમાનિત કરી બુધવારે સાંજે પાલડી ગામે આવી પરિણીતાનું ઘર સળગાવી દીધું હતું. આ અંગે પરિણીતાએ ભીલડી પોલીસ મથકે ફરિયાદ નોંધાવી છે.